### Resumé

Klima-, Natur- og Miljøudvalget godkendte den 30. september 2024 en handleplan for tiltag efter oversvømmelserne i [adresse] den 27. september 2024.

Projektet 'Helhedsprojekt Omløbsåen' blev opstartet i 2024. Byrådet godkendte en foreløbig anlægsbevilling og fremrykning af rådighedsbeløb på 1,2 mio. kr., for at kunne afholde udgifter til opstart af projektet inden 2025.

Sagen er en frigivelsessag af de resterende midler, som omfatter afslutning af sandfang og fjernelse af sving samt oprensning til regulativbund.

Der søges om anlægsbevilling på 2,8 mio. kr. af den samlede ramme på 4 mio. kr.

### Sagsfremstilling

**Anlægsbevilling til Helhedsprojekt Omløbsåen**

På Klima-, Natur- og Miljøudvalgets møde den 4. november 2024 blev projektet igangsat. Byrådet godkendte ifm. 3. kvartals opfølgning 2024 en foreløbig anlægsbevilling og fremrykning af rådighedsbeløb på 1,2 mio. kr., for at kunne afholde udgifter til opstart af projektet inden 2025.
Projektet om Helhedsplan for Omløbsåen omfatter afslutning af sandfang og fjernelse af sving i [adresse].

Der søges om anlægsbevilling på 2,8 mio. kr. af det resterende afsatte budget i 2025. Byrådet har med budget 2025 bevilliget 4 mio. kr. til Omløbsåprojektet.

Gennemførelse af afslutningen af del 1 og hele del 2 (oprensning til regulativbund) er endnu ikke endeligt kvalificerede og afventer detailprojekteringen. Klima-, Natur- og Miljøudvalget drøfter finansiering i anden sag på møde den 3. februar 2025

Den fremadrettede driftsudgift til oprensning kendes ikke præcist, da omfang og forureningsgrad er ukendt.
Forvaltningen estimerer, at der må påregnes en årlig fjernelse af ca. 3.000 tons sand, hvilket medfører en udgift 400.000,- kr.

### Økonomi

![](data:image/jpeg;base64...)
Figur 1 Ny/ændring af anlægsbevilling

**Opsummering af de bevillingsmæssige konsekvenser**Sagen medfører, at der gives anlægsbevilling på 2,8 mio. kr. til Omløbsåprojektet. Udgiften finansieres af det til formålet afsatte rådighedsbeløb i budget 2025.

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Projekterne er et væsentligt element i [adresse] indsats for at klimasikre kritisk infrastruktur i midtbyen, og følger derfor kommunens Klimatilpasningsplan og Nicolaj Nielsen.

### Sagens videre forløb

Sagen skal behandles af Klima, Natur- og Miljøudvalget, Økonomiudvalget og Byrådet

### Historik

#### Teknik- og Miljødirektøren indstiller , den 3. februar 2025, punkt 27:

**at** de bevillingsmæssige konsekvenser godkendes, jf. bevillingsskema under afsnittet økonomi.

#### Beslutning fra Klima-, Natur- og Miljøudvalget, den 3. februar 2025, punkt 27:

Anbefalet.

#### Beslutning fra Økonomiudvalget, den 17. februar 2025, punkt 46:

Anbefales.

### Beslutning

Godkendt.

Fraværende: Brian Poulsen. I stedet mødte Øivind Johansen.